תקופה :	ההלניסטית,הביזנטית
שרידים :	בית בד,גורן,כבשן סיד,קבר פיר,גל אבנים,מערת מגורים,מערה,חרסים,גדר,טראסה,בור מים מטויח,מחצבה,שוד
תאור
סוג האתר: עתיקות שונות | טופוגראפיה: שלוחה | יחידת-נוף: ספר המדבר | מיסלע: תצורת בענה

על השלוחה נראים גלי-אבנים, טראסות, גדרות, מערות ומחצבות מאוחרות. בנ"צ 13920 17545 נמצאת מערה סתומה, שפתחה סותת בקפידה. כ-40 מ' מצפון-מזרח לה נמצאות גרנות עגולות. במרחק של כ-30 מ' מצפון למערה יש בור-מים יבש, ובמרחק של כ-50 מ' מצפון-מערב לבור אפשר להבחין במערת-מגורים שפתחה חצוב. בנ"צ 13905 17525 יש בור-מים מטויח; לפי המפה זהו כבשן-סיד. במרחק של כ-50 מ' מדרום לבור נראים שרידי מיתקן עגול - כנראה גורן. כ-40 מ' מצפון לבור- המים יש קבר שדוד.
בנ"צ 13925 17505 נמצאת מחצבה עתיקה, ובה ים של בית-בד, שנחצב, אך לא נלקח מן המקום. דומה, שלא שימש מעולם. באיזור זה יש גם מחצבה מאוחרת. במרחק של כ-40 מ' ממערב יש 4 קברי-פיר שדודים. ממזרח להם משתרעות טראסות חקלאיות. קיראמיקה מתקופות אלו: ההלניסטית - חרס בודד; הביזאנטית - חרסים  בודדים. בסך-הכול נלקטו 10 חרסים.

ממצא
חרסים.
